钦定古今图书集成/明伦汇编/闺媛典/第106卷 > 皇清十二 > 周吉甫妻林氏
## 钦定古今图书集成/明伦汇编/闺媛典/第106卷 > 皇清十二 > 周吉甫妻林氏

按《崇安县志》：“林氏，周吉甫妻。壬辰，山寇四掠，氏以钗钏缝衣中，方欲避，为所执，行二里许，跃入深潭，贼以为死，舍之，浮沈水中，遇邻人救归。又遇贼逼之行，以昔所缝衣间物遗贼，请早毕命，无辱吾身。贼不听，夺贼刀自杀。其族人有同时被执者，逃归言其事。越七日收殓，面色如生。”